Lisa 1

RMK ja [Sisesta juriidilise isiku nimi]

vahelise [Vali kuupäev] lepingu nr

[Sisesta number] juurde

**Tehniline kirjeldus**

1. Töövõtja teostab katastrimõõdistamist ja piiri (s.h visiiri asukoha) maastikul tähistamist tellija esitatud töö kirjelduse ja lähtematerjalide (selgitav joonis, asendiplaan, maakorraldustoimingu piiriettepanek vms) alusel.

2. Katastrimõõdistamist ja piiri (s.h visiiri asukoha) maastikul tähistamist tuleb teostada katastriüksuste piiriandmete täpsustamise (s.h piiri asukoha maastikul kindlakstegemise) eesmärgil, maade riigi omandisse jätmise eesmärgil ja lihtsate maakorraldustoimingute teostamise käigus.

3. Lihtsate maakorraldustoimingute teostamise käigus tuleb töövõtjal koostada vajadusel maakorralduskava. Maakorralduskava koostamise vajadusel määratakse see tingimus iga konkreetse pakkumise esitamise ettepanekus.

4. Katastrimõõdistamisel tuleb lähtuda maakatastriseadusest ja keskkonnaministri 14.08.2018 määrusest nr 30 „Katastriüksuse moodustamise kord“ ning maakorraldusseadusest, asjaõigusseadusest, kinnistusraamatuseadusest, planeerimisseadusest ja muudest antud valdkonda reguleerivatest õigusaktidest. Katastriüksuste osalisel mõõdistamisel tuleb arvestada keskkonnaministri 14.08.2018 määruse nr 30 „Katastriüksuse moodustamise kord“ § 47 sätestatut, et kuni tehniliste võimaluste tagamiseni käesolevas määruses ettenähtud toimingute tegemiseks elektroonilises katastris tehakse toimingud katastripidaja määratud viisil. Õigusaktide muutumisel tuleb lähtuda uutest ja kehtivatest sama valdkonda või olukorda reguleerivatest õigusaktidest.

5. Maakorraldustoimingu eesmärgil teostatava katastrimõõdistamise käigus tuleb riigi omandis olevast kaardimaterjalil alusel vormistatud katastriüksusest mõõdistada üldjuhul ainult eraldatav osa, ülejäänud osa(de)l määrab piiri katastripidaja maakatastri andmete alusel. Kui on vajadus vormistada kõik katastriüksused mõõdistamise teel, määratakse see tingimus iga konkreetse pakkumise esitamise ettepanekus.

6. Maakorraldustoimingu läbiviimiseks vajalikud puudutatud isikute ja asutuste nõusolekud edastab üldjuhul töövõtjale tellija. Kui tellija peab vajalikuks puudutatud isikute ja asutuste nõusolekute kogumist töövõtja poolt, määratakse see tingimus iga konkreetse pakkumise esitamise ettepanekus.

7. Töö teostamise tähtaeg on sõltuvalt töö mahust ja keerukusastmest 2-4 kuud alates kirjaliku hankelepingu sõlmimisest. Töö teostamise tähtaeg määratakse pakkumuse esitamise ettepanekus. Lepingu kogu kehtivusaeg on 12 kuud.

8. Pärast teostatud töö nõuetele vastavaks tunnistamist katastripidaja poolt esitab töövõtja tellijale allkirjastamiseks tööde üleandmise-vastuvõtmise akti digitaalselt. Tellija allkirjastab akti ning sellega loetakse töö tellija poolt vastuvõetuks. Allkirjastatud akt on arve esitamise aluseks.

9. Töövõtja on tööde teostamisel kohustatud:

9.1. tööde läbiviimisel lähtuma tellija poolt esitatud töö kirjeldusest ja lähtematerjalidest (selgitav joonis, asendiplaan või maakorraldustoimingu piiriettepanek vms);

9.2. taotlema katastripidajalt katastrimõõdistamise tingimused;

9.3. piiride määramisel ja tähistamisel maastikul ning katastrimõõdistamisel lähtuma tellija edastatud nõuetest ja katastripidaja poolt töövõtjale väljastatud katastrimõõdistamise tingimustest;

9.4. viima läbi piiri kindaksmääramise toimingu juhul, kui see on vajalik katastrimõõdistamise tingimuste kohaselt või õigusaktidest tulenevalt;

9.5. teavitama Tellijat välitööde käigus ilmnevatest asjaoludest, mis võivad takistada töö teostamist või edasist menetlust ning mis ei ole Tellijale teada tellimuse esitamise või hankelepingu sõlmise ajal, ja nõutama Tellija suuniseid;

9.6. katastrimõõdistamisel puittaimestikuga kaetud alal rajama nähtava visiiri. Visiiri rajamine on kohustuslik ainult juhul, kui tellija on vastava kohustuse tööde tellimuse tabelis esitanud. Visiir maastikul tuleb tähistada 1500 mm pikkuste puidust tokkidega, mis on ülalt otsast värvitud punaseks ja märgistatud värvilise lindiga. Visiiri tähistavad tokid tuleb paigaldada mitte hõredamalt kui 50 m ning selliselt, et iga toki juurest oleks näha eelmine ja järgmine paigaldatud tokk. Visiir peab olema tähistatud arusaadavalt ja üheselt mõistetaval viisil. Piirimärkide paremaks leidmiseks maastikul tuleb need lisaks piirimärgile tähistada vähemalt 1500 mm pikkuste puidust tokkidega, mis on ülalt otsast värvitud punaseks ja märgistatud värvilise lindiga;

9.7. kutsuma piiri kättenäitamisele maastikul Riigimetsa Majandamise Keskuse esindajad samaks ajaks piirinaabritega. RMK esindajate nimed ja kontaktandmed edastatakse töövõtjale hankelepingu sõlmisel.

9.8. kõrvaldama töös esinevad puudused tellija esindaja määratud tähtaja jooksul.

9.9. esitama katastripidajale kande tegemiseks vajalikud andmed ja dokumendid;

9.10. teavitame koheselt tellijat katastripidajale kande tegemiseks vajalike andmete ja materjalide edastamisest ja tellija nõudmisel edastama koheselt tellijale kõik katastripidajale esitatud materjalid s. katastriüksuse piiri kirjelduse elektroonilisel kujul (katastri tekstifaili formaat). Nii teavitus kui materjalid edastatakse hankelepingus sätestatud RMK kontaktisiku e-posti aadressile. Esitatud teavitus loetakse töö RMK-le esitamise ajaks.

9.11. kõrvaldama katastripidaja määratud tähtaja jooksul katastripidaja poolt tuvastatud puudused, mis takistavad katastrikande tegemist. Kui määratud tähtaja jooksul ei ole Töövõtjal võimalik puuduseid kõrvaldada, on ta kohustatud tekkinud takistustest viivitamatult teavitama tellijat.

9.12. suhtlema eesti keeles.